EkBass/fiwiki-20250220-pages-articles huggingface dataset:
Metropolia Ammattikorkeakoulun opiskelijakunta

Metropolia Ammattikorkeakoulun opiskelijakunta METKA on Metropolia Ammattikorkeakoulussa toimiva opiskelijakunta. METKAn tehtävänä on valvoa opiskelijoiden etuja muun muassa tuomalla opiskelijoiden näkemykset esille ammattikorkeakoulun hallinnossa sekä järjestää erilaisia palveluja Metropolian opiskelijoille (esimerkiksi tutorointi ja liikunta). METKA edustaa kaikkia Metropolian opiskelijoita (noin 16 000Tilastokeskuksen Liitetaulukko 1. Ammattikorkeakoulujen uudet opiskelijat ja opiskelijat ammattikorkeakouluittain 2011 Viitattu 24.1.2012), heistä vuonna 2018 noin 7 000 oli opiskelijakunnan jäseniä. METKA vaikuttaa valtakunnallisesti ammattikorkeakouluopiskelijoiden edunvalvonnassa Suomen opiskelijakuntien liiton (SAMOK) kautta. ==Historia== Opiskelijakunta on perustettu nimellisesti jo syksyllä 2007, kun tuli tieto Helsingin ammattikorkeakoulu Stadian ja EVTEK-ammattikorkeakoulun yhdistymisestä. Virallisesti opiskelijakunta aloitti toimintansa 2008, kun Stadian opiskelijakunta HAMOKin ja Evtekin opiskelijakunta Kolmiraudan toiminnot yhdistettiin.Vepsä, Salla: Markkinointiviestinnän tavoitteet ja keinot opiskelijakunnan kahviloissa Viitattu 24.1.2012 ==Tehtävät== Opiskelijakunnan pääasiallisena tehtävänä on toimia opiskelijoiden edunvalvojana. Edunvalvonta voidaan jakaa koulutus- ja sosiaalipoliittiseen edunvalvontaan, jonka lisäksi opiskelijakunnan työntekijä toimii myös opiskelija-asiamiehenä. Koulutuspoliittiseen edunvalvontaan kuuluu opiskelijoiden äänen esiin tuominen Metropolia Ammattikorkeakoulun eri toimielimissä, heidän oikeuksistaan ja velvollisuuksistaan tiedottaminen sekä heidän avustamisensa erilaisissa koulutukseen liittyvissä ongelmatapauksissa. Sosiaalipoliittiseen edunvalvontaan taas voidaan laskea asumiseen, viihtyvyyteen, hyvinvointiin, yhteisöllisyyteen sekä kerho- ja kurssitoimintaan liittyvät asiat. ==Päätöksenteko== Metkassa ylintä päätäntävaltaa käyttää 25-henkinen edustajisto, joka valitaan syksyisin vaaleilla yhden vuoden toimikaudeksi. Edustajistoon voidaan valita myös 25 varajäsentä. Edustajistovaaleissa ovat äänioikeutettuja kaikki opiskelijakunnan jäsenet. Kaikilla Suomen opiskelijakunnilla on yhteinen vaalipäivä ja se on 6.11.2019.Metkan edustajisto Metkassa on palkkiollinen työhallitus (6–10 henkilöä) sekä 5 työntekijää tukemassa hallituksen työskentelyä. ==Palvelut== Metka ohjaa Zone Liikuntapalvelujen toimintaa, joka tuottaa ammattikorkeakoulujen liikuntapalvelut. Se omistaa myös Opiskelijapalvelut Oy:n joka tuottaa kahvila- ja cateringpalveluita sekä opiskelijaristeily Kaljaasin.Opiskelijapalvelut Oy Viitattu 24.1.2012 ==Lähteet== ==Aiheesta muualla== * Metropolia Ammattikorkeakoulun opiskelijakunta Metka * Zone - ammattikorkeakoulujen liikuntapalvelut * Opiskelijapalvelut Oy * Suomen opiskelijakuntien liitto SAMOK ry Luokka:Opiskelijakunnat
David Savolainen

David Savolainen -nimisiä henkilöitä ovat olleet: * David (Taavetti) Savolainen (1797–1855), suomalainen kansanrunoilija * David Savolainen (1841–1915), suomalainen maakauppias, maanviljelijä ja valtiopäivämies.
Reine

Reine on Pohjois-Norjassa, Moskenesin kunnassa sijaitseva kylä. Se on toiminut myös kunnan hallinnollisena keskuksena vuodesta 1743. Huolimatta Reinen syrjäisestä sijainnista siellä vierailee tuhansia turisteja vuosittain. Turismi onkin kylälle nykyään tärkeää. 1970-luvulla Norjan suurin viikkolehti Allers valitsi Reinen Norjan kauneimmaksi kyläksi. Reinebringen-vuorelta otettu kuva Reinen yli onkin koristanut monia turistiesitteiden ja -vihkojen kansia. Kylän kautta kulkee myös valtatie E10. Reine-44-2019-gje.jpg| Reine-42-2019-gje.jpg| Reine-36-Regenbogen-2019-gje.jpg| Reine-40-2019-gje.jpg| Reine-04-Hafen-2019-gje.jpg| Reine-60-2019-gje.jpg| ==Lähteet== ==Aiheesta muualla== Luokka:Moskenes Luokka:Norjan kylät Luokka:Norjan taajamat
Metka

Metka voi viitata seuraaviin: * suomen kielen sana, joka tarkoittaa hauskaa * Metropolia Ammattikorkeakoulun opiskelijakunta METKA * Mediakasvatuskeskus Metka * Metka, kreikkalainen insinööritoimisto
Valkoinen torni

Valkoinen torni (; myös Lefkos Pirgos) on torni Thessalonikissa Kreikassa. Se sijaitsee kaupungin keskustassa Níkis-rantabulevardin varrella lähellä merenrantaa. Tornia pidetään kaupungin symbolina. Tornin korkeus on 33,9 metriä ja siinä on kuusi kerrosta. Pohjakaavaltaan torni on pyöreä ja sen halkaisija on 22,7 metriä. Tornin ylimmässä kerroksessa on tasanne, josta on hyvä näköala kaupunkiin. Tornin tarkkaa rakentamisvuotta ei tunneta. Sen ajateltiin pitkään olevan venetsialaisten rakentama. Todennäköisesti se on kuitenkin rakennettu osmanivallan varhaisina vuosina Suleiman Suuren aikana joskus vuoden 1530 jälkeen. Sen arkkitehti saattaa olla Mimar Sinan, joka suunnitteli myös vastaavanlaisen tornin Albanian Vlorëen (Valona). Torni on rakennettu varhaisemman Thessalonikin kaupunginmuuriin kuuluneen bysanttilaisaikaisen tornin paikalle. Se oli mahdollisesti ristiretkeläisten 1200-luvulla rakentama. Torni sijaitsee paikassa, jossa kaupungin läntinen muuri ja meren rantaa seuraava merimuuri yhtyivät. Osmaniajalla torni toimi paitsi linnoituksena myös vankilana. Se tunnettiin alun perin nimellä Leijonatorni. 1600-luvulta alkaen sitä kutsuttiin Kalamarián linnoitukseksi. Tuohon aikaan tornia ympäröi matalampi kahdeksankulmainen muuri, jossa oli pienemmät tornit. Näin se muodosti pienen linnoituksen, joka vartioi kaupungin satamaa ja rannikkoa. Vuonna 1826 kaikki vankilan vangit surmattiin. Tämän seurauksena se sai nimen Kanli-Kule (”Veritorni” tai ”Punainen torni”). Thessalonikin vapauduttua turkkilaisten vallasta vuonna 1912 torni pestiin valkoiseksi symbolisena eleenä. Näin se sai nykyisen nimensä. Toisen version mukaan tornin olisi kuitenkin maalannut valkoiseksi yksi sen vangeista saadakseen vapautensa. Myös tornia ympäröinyt muuri ja sen pienemmät tornit purettiin 1900-luvun alussa. Kreikan kuningas Yrjö I murhattiin tornin lähellä vuonna 1913. Ensimmäisen maailmansodan aikana torni toimi muun muassa viestintäkeskuksena. Tämän jälkeen se on toiminut muun muassa kaupungin ilmatorjunnan keskuksena sekä Thessalonikin yliopiston meteorologisena keskuksena. Rakennus kunnostettiin vuonna 1985. Nykyään torni on Bysanttilaisen kulttuurin museon käytössä ja siellä järjestetään kaupungin historiaa esitteleviä näyttelyitä. == Lähteet == == Aiheesta muualla == Luokka:Kreikan tornit Luokka:Kreikan vankilat Luokka:Thessalonikin museot Luokka:Thessalonikin rakennukset ja rakennelmat
Munkkisaari (albumi)

Munkkisaari on rap-artisti Super Jannen 23. kesäkuuta 2010 julkaistu debyyttistudioalbumi. Sen julkaisi Upleftbass Records ja jakelijana toimii Supersounds Music Oy. Kappaleesta "Kaikki muuttuu" on julkaistiin musiikkivideo kesällä 2010 ja kappaleesta "Rahamies" tammikuussa 2014. Albumi debytoi Suomen virallisen listan sijalla 50. == Kappaleet == # # # # # # # # # # # # # # # == Samplet == * "Kaikki muuttuu" sisältää samplen Harold Melvin & The Blue Notesin kappaleesta "You Know How to Make Me Feel So Good". == Arvostelut == * Desibeli.net: Desibeli.net: Levyarvio == Lähteet == == Aiheesta muualla == * Albumin arvostelu Tuoreet Platat -sivustolla Luokka:Super Jannen albumit Luokka:Vuoden 2010 albumit
Digital Video Broadcasting

Digital Video Broadcasting (DVB) on joukko digitaaliseen tiedonsiirtoon tarkoitettuja avoimia standardeja. Standardien kehitystyöstä vastaa Digital Video Broadcasting Project, johon kuuluu noin 250 laitevalmistajaa, verkko- operaattoria, ohjelmistokehittäjää ja muuta alan yritystä yli 35 eri maasta. ==Katso myös== * Digitaalitelevisio ==Lähteet== == Aiheesta muualla == Luokka:Televisiotekniikka Luokka:Standardit
Allers

Allers on norjalainen viikkolehti, joka koostuu haastatteluista, artikkeleista ja säännöllisistä kolumneista. Lehteä julkaiseva Aller julkaisee myös muita lehtiä, kuten Se og Hør, KK ja Henne. Allers-lehden perustaja oli tanskalainen Carl Julius Aller, joka perusti lehden alkuperäisen, tanskalaisen version Kööpenhaminassa vuonna 1877 nimellä Illustreret Familie-Journal. Vuonna 1893 lehti sai ruotsalaisen versionsa, Allers Familj-journal, ja neljä vuotta myöhemmin, vuonna 1897, lehden norjalainen versio perustettiin. Luokka:Norjalaiset aikakauslehdet en:Allers (magazine Norway)
Hyvät munkit volume 1

Hyvät munkit volume 1 on rap-artisti Super Jannen 23. joulukuuta 2006 julkaistu albumi. Sen julkaisi Tough Break Records. == Kappaleet == # Hyvät munkit intro # Kovimmat jäbät # Mehu # Munkkisaari # Yhessä aina # Ylös, ulos & lenkille # Alkemisti # Ajattelen sua # Never Change (Instrumental) Luokka:Vuoden 2006 esikoisalbumit Luokka:Super Jannen albumit
Leena Nokela

Leena Katri Nokela (o.s. Korhonen, s. 16. tammikuuta 1937 Helsinki) on suomalainen toimittaja. Hän on ollut päätoimittajana Avotakassa ja Glorian Antiikki -lehdessä. Nokela aloitti toimittajanuransa Savo-lehdessä, siirtyi sieltä Me Naiset -lehteen ja 1965 Kotilieteen. Avotakan toimituspäällikkyyden jälkeen hänestä tuli lehden päätoimittaja. Hän on kirjoittanut useita antiikkiesineisiin ja sisustukseen liittyviä kirjoja. Hän on tehnyt televisio- ohjelmia Mainos-TV:lle 1964–1965 ja Yleisradiolle 1968–1969. Nokelalle myönnettiin 2010 Valtion journalistipalkinto elämäntyöstä. Nokela on ollut naimisissa apteekkari Ahti Nokelan kanssa (k.), ja heillä on kaksi tytärtä. == Lähteet == Luokka:Suomalaiset päätoimittajat Luokka:Vuonna 1937 syntyneet Luokka:Elävät henkilöt
Valmistaudu olemaan väärässä

Valmistaudu olemaan väärässä on hip hop-yhtye Kymppilinjan toinen studioalbumi, joka julkaistiin 4. elokuuta 2010. Se debytoi Suomen virallisen listan sijalla 8. == Taustatietoa == Albumin ensimmäinen single "Kauneinta" julkaistiin kesällä 2009. Toinen single "Minä" julkaistiin keväällä 2010. Sillä vierailee naislaulaja Mariska ja se valittiin mm. The Voicen vuoden viralliseksi kesähitiksi 2010.Voice.fi: Suomen virallinen kesähitti – Kymppilinja Albumilla vierailevat myös reggaeartisti Puppa J ja rockmuusikko Kauko Röyhkä. Albumilta pois jätetty kappale "Jos voisit" julkaistiin YouTubessa 19. marraskuuta 2010. Kapplaeen on tuottanut Sakke ja se sisältää samplen Fintelligensin kappaleesta "Millast tää on". == Kappaleet == # # # # # (mukana Puppa J) # (mukana Mariska) # (mukana Kauko Röyhkä) # # # # # # === Tuottajat === * Sammybap: 1, 6, 8, 9 * Deeks: 2, 4 * MMEN: 3 * Sakke Aalto: 5, 10, 12 * Mika Laakkonen: 6, 8 * Jesse Virta: 7 * Phoo: 11 * MGI: 12 * Erik Solin: 13 == Arvostelut == * Keskisuomalainen: ristiriitainenKeskisuomalainen: Levyarvio * Metropoli.net: Metropoli.net: Levyarvio == Lähteet == Luokka:Kymppilinjan albumit Luokka:MMENin tuottamat albumit Luokka:Sakke Aallon tuottamat albumit Luokka:MGI:n tuottamat albumit Luokka:Vuoden 2010 albumit
Nurmikat

Nurmikat eli aitonurmikat (Poa) on heinäkasvisuku, johon kuuluu yksi- ja monivuotisia lajeja. Se on heinäkasvien tyyppisuku. Siihen kuuluu noin 500 lajia, joita esiintyy maailmanlaajuisesti.GrassBase – The Online World Grass Flora: Poa Viitattu 13.12.2024. Nurmikat tunnistaa keulamaisesta lehden kärjestä. Niiden lehtituppi on avoin, lehti on tasasoukka ja sen keskisuonen molemmin puolin on vaaleanvihreä juova. Röyhy on usein kartiomainen. Tähkylät ovat 2–10-kukkaisia ja teräväselkäisiä. == Lajeja == Suomessa kasvaa 16 nurmikkalajia ja joitain nurmikkaristeymiä. Suomessa kasvavista nurmikkalajeista yleisimpiä ovat kylänurmikka (Poa annua), niittynurmikka (Poa pratensis), karheanurmikka (Poa trivialis), lehtonurmikka (Poa nemoralis) ja rantanurmikka (Poa palustris). === Suomessa kasvavat lajit === * hoikkanurmikka (Poa angustifolia, syn. Poa pratensis subsp. angustifolia) * juurtonurmikka (Poa supina) * karheanurmikka (Poa trivialis) * korpinurmikka (Poa remota) * kylänurmikka (Poa annua) * lehtonurmikka (Poa nemoralis) * litteänurmikka (Poa compressa) * luminurmikka eli lapinnurmikka (Poa arctica) * matalanurmikka (Poa humilis, aik. Poa subcaerulea, syn. Poa pratensis subsp. subcaerulea) * niittynurmikka (Poa pratensis) * pahtanurmikka (Poa glauca) * pohjannurmikka (Poa alpigena, syn. Poa pratensis subsp. alpigena) * puistonurmikka (Poa chaixii) * rantanurmikka (Poa palustris) * sipulinurmikka (Poa bulbosa) * tunturinurmikka (Poa alpina) Nurmikkaristeymät Suomessa:Suomen Lajitietokeskus: Nurmikat (aitonurmikat) – Poa Viitattu 13.12.2024. * härjedalinnurmikka (Poa × herjedalica eli Poa alpigena × alpina, pohjannurmikan ja tunturinurmikan risteymä) * Poa alpigena × arctica * Poa annua × supina (Poa × nannfeldtii) * Poa chaixii × remota (Poa × pawlowskii) === Muualla kasvavia nurmikkalajeja === * afrikannurmikka (Poa schimperiana) * etiopiannurmikka (Poa leptoclada) * jäänurmikka (Poa abbreviata) * kaartonurmikka (Poa flexuosa) * kanariannurmikka (Poa pitardiana) * kevätnurmikka (Poa infirma) * pikkunurmikka (Poa irrigata, syn. Poa pratensis subsp. irrigata) * tankeanurmikka (Poa hartzii) Muualla tavattavia nurmikkaristeymiä: * jemtlanninnurmikka (Poa × jemtlandica) == Lähteet == == Aiheesta muualla == * Finto: Kassu – Kasvien suomenkieliset nimet: Poa * Funet: Nurmikat (Poa) * ITIS: Poa * United States Department of Agriculture (USDA): Poa * Flora of China: Poa *
EgyptAirin lento 990

EgyptAirin lento 990 oli säännöllinen reittilento Los Angelesin kansainväliseltä lentoasemalta Yhdysvalloista Kairon kansainväliselle lentoasemalle Egyptiin, välilaskunaan John F. Kennedyn kansainvälinen lentoasema New Yorkissa. 31. lokakuuta 1999 lennon Boeing 767 -tyyppinen kone syöksyi Altantin valtamereen noin sata kilometriä Massachusettsin Nantucketin saaresta. Kaikki 217 koneessa ollutta kuolivat. Onnettomuuden virallinen todennäköinen syy oli varaperämiehen tahallaan aiheuttama mereensyöksy. Kone oli lähtenyt kello 1.20 Yhdysvaltain itäistä aikaa, ja 20 minuuttia lähdön jälkeen varaperämies pyysi ottaa ohjat, ja samalla myös kapteeni poistui hetkeksi ohjaamosta. Tällä välin perämies rukoili, kytki autopilotin pois päältä ja asetti moottorit tyhjäkäynnille. Kapteeni onnistui palauttamaan hallinnan hetkeksi, mutta koska poltttoaineensyöttö oli katkaistu, kone aloitti uuden syöksyn ja putosi Atlantin valtamereen. Koska onnettomuus tapahtui kansainvälisillä vesillä, vastuu tutkinnasta oli Kansainvälisen siviili-ilmailujärjestön sääntöjen mukaan Egyptillä (Egyptian Civil Aviation Authority, ECAA). Egyptin hallitus kuitenkin pyysi, että paremmilla resursseilla varustettu Yhdysvaltain National Transportation Safety Board (NTSB) suorittaisi tutkinnan. Kaksi viikkoa onnettomuuden jälkeen NTSB ehdotti tutkinnan siirtämistä FBI:lle, koska todistusaineisto viittasi rikokseen ja onnettomuuden tahallisuuteen. Egyptin viranomaiset eivät suostuneet tähän, joten NTSB jatkoi tutkinnan johdossa. Kun tahallisen teon todisteet lisääntyivät, Egyptin hallitus pyörsi aiemman päätöksensä ja ECAA aloitti oman tutkimuksensa. Nämä kaksi tutkintaa tulivat hyvin erilaisiin tuloksiin: NTSB määritteli onnettomuuden olleen varaperämiehen Gameel Al-Batoutin tahallaan aiheuttama, ja päällimmäinen teoria on, että tämä teki itsemurhan. ECAA sen sijaan katsoi, että onnettomuuden oli aiheuttanut koneen mekaaninen vika. Lentokoneessa olleista henkilöistä 14 kuului miehistöön. Matkustajat (203 henkeä) olivat kotoisin Kanadasta, Egyptistä, Saksasta, Sudanista, Syyriasta, Yhdysvalloista ja Zimbabwesta. Heistä 32 oli noussut koneeseen Los Angelesissa, loput New Yorkissa. Kansalaisuus Matkustajat Henkilökunta Yhteensä 100 0 100 75 14 89 21 0 21 3 0 3 2 0 2 1 0 1 1 0 1 Yhteensä 203 14 217 == Lähteet == Luokka:Lento-onnettomuudet kansainvälisessä ilmatilassa Luokka:Vuoden 1999 lento-onnettomuudet
.gq

.gq on Päiväntasaajan Guinean Internet-maatunnus, jota ylläpitää GETESA. Tunnus otettiin käyttöön 1997. Se ei ole kovin laajalti käytetty. == Aiheesta muualla == * IANA .gq whois gg gq sv:Toppdomän#G
.gs

.gs on Etelä-Georgian ja Eteläisten Sandwichsaarten Internet-maatunnus. Se on CoCCA-nimisen maatunnusryhmän, jonka jäsenillä on yhteisiä rekisteröintipalveluita, jäsen. Muita jäseniä ovat .af, .cx, .nf, .ki, .tl, .mn, .dm, and .mu. == Lähteet == == Aiheesta muualla == *Rekisteröinti *Etelä- Georgian ja Eteläisten Sandwichsaarten web-sivusto gs gs gs sv:Toppdomän#G
.gt

.gt on Guatemalan Internet-maatunnus, jota ylläpitää Universidad del Valle de Guatemala. Rekisteröintirajoituksia ei joitakin toiselle asteelle rekisteröityjä lukuun ottamatta ole. Toisen asteen tunnuksia on useita. == Aiheesta muualla == * IANA .gt whois * Rekisteröinti gt gt sv:Toppdomän#G
.gu

.gu on Guamin Internet-maatunnus, jonka rekisteröinnistä vastaa Guam Network Information Center ja sponsoroinnista Guamin yliopisto. Rekisteröinnit tehdään lähes aina kolmannelle asteelle. Rekisteröinti edellyttää kontaktia Guamiin. == Aiheesta muualla == * IANA .gu whois * Guam NIC gu gu gu sv:Toppdomän#G
Yrjö Nurmio

Yrjö Fredrik Nurmio (29. huhtikuuta 1901 Raisio – 15. kesäkuuta 1983 Helsinki) oli suomalainen professorin arvonimen saanut historiantutkija ja valtionarkistonhoitaja. Yrjö Nurmion vanhemmat olivat rovasti Henrik Nurmio ja Anna Alina Groundstroem. Hänen vanhempi veljensä oli jääkärieversti, kirjailija Heikki Nurmio.Facta 2001, osa 12, p. 198. WSOY 1985. Nurmio oli Hämeenlinnan maakunta-arkiston vt. johtaja 1927–1929, Mikkelin maakunta- arkiston va. johtaja 1934 sekä Kansallisarkiston valtionarkistonhoitaja 1949–1967.Suomen arkistolaitoksen vaiheet. == Teoksia == * Suomen sensuuriviranomaisten suhtautumisesta A. I. Arwidsonin julkaisuihin 1820-luvulla. Historiallinen aikakauskirja 1931. * Suomen sensuuriolot Venäjän vallan alkuaikoina vv. 1809–1829. (Väitöskirja.) WSOY 1934 * Suomen postilaitoksen historia 1638–1938 osa 2: Suomen postilaitos vuosina 1808–1870. Posti- ja lennätinhallitus, Helsinki 1938. * Talonpoikaiskirjailija Antti Mannisen anomus suomenkielen aseman parantamiseksi vuodelta 1854. Helsinki 1940. * Vuoden 1850 kielisäännöksen yleispoliittista taustaa. Helsinki 1942. * J. V. Snellman ja Kuopion läänin kuvernööri Adolf Ramsay. Sensuuririitoja sata vuotta sitten. Historiallinen aikakauskirja 3/1946. * Maamme lukuseuroista ja niiden kirjastoista 1700-luvun lopulla ja 1800-luvun alkuvuosikymmeninä. Historiallinen aikakauskirja 1947 * ”Saiman lakkauttamista koskevat senaatin alkuperäiset pöytäkirjat”, Historiallinen Arkisto 52: Juhlajulkaisu Carl von Bonsdorffin kunniaksi hänen täyttäessään 85 vuotta 9.10.1947. Suomen Historiallinen Seura, Helsinki 1947. * Taistelu suomen kielen asemasta 1800-luvun puolivälissä: Vuoden 1850 kielisäännöksen syntyhistorian, voimassaolon ja kumoamisen selvittelyä. WSOY 1947. * ”Valtionarkistomme perustamisajoilta”, Historiallinen Arkisto 53: Suomen Historiallisen Seuran täyttäessä 75 vuotta 9.11.1950. Suomen Historiallinen Seura, Helsinki 1950. * Suomen kielen professorin viran perustaminen v. 1850. Historiallinen aikakauskirja 2/1951. * F. A. von Platenin puhe Hämeenlinnan lukuseuran ensimmäistä vuosikokousta varten v. 1826. Historiallinen aikakauskirja 1952. * Suomen itsenäistyminen ja Saksa. WSOY 1957. * ”Ratsumestari Per Elmeenin matka Pietariin v. 1788”, ”Suomen ulkopolitiikan suunnanmuutos syksyllä 1918 ja sen vaikutus kuningaskysymyksemme ratkaisuun: Poimintoja Lauri Ingmanin muistiinpanoista”, Historiallinen arkisto 1962: 1. Juhlajulkaisu Einar W. Juvan kunniaksi hänen täyttäessään 70 vuotta 7.1.1962. 1962. * ”Suomen ja Saksan suhteet itsenäisyysjulkistuksesta v:n 1918 loppuun”, Itsenäisen Suomen ulkopolitiikan alkutaival. Toimittanut Päiviö Tommila. WSOY 1962. == Lähteet == == Aiheesta muualla == * Luokka:Suomalaiset historioitsijat Luokka:Valtionarkistonhoitajat Luokka:Suomalaiset professorin arvonimen saaneet Luokka:Vuonna 1901 syntyneet Luokka:Vuonna 1983 kuolleet
Mini-VGA

Mini-VGA on liitin, jota käytetään muun muassa kannettavissa tietokoneissa VGA-liittimen sijasta. Applen ja Hewlett-Packardin Mini-VGA -toteutukset ovat erilaisia mutta ne käyttävät silti samaa nimeä. Mini-VGA -liittin voi VGA- signaalin lisäksi kuljettaa komposiitti- ja S-video-signaaleja. Mini-DVI- ja Mini DisplayPort-liittimet ovat suuressa määrin korvanneet mini-VGA -liittimen. Mini-VGA -liittimiä käytetään yleisesti Applen iBookeissa, eMaceissä, varhaisissa PowerBookeissa ja joissain iMaceissä, mutta myös useissa Sonyn valmistamissa kannettavissa tietokoneissa. Hewlett Packardin versiota liittimestä käytetään HP Mini- ja HP TouchSmart-tietokoneissa. ==Lähteet== Luokka:Väylät ja liitännät Luokka:Tietotekniikkatyngät Luokka:Sähköliittimet Luokka:Apple
Beady Eye

Beady Eye oli brittiläinen vuonsina 2009–2014 toiminut rockyhtye. Yhtyeen perustivat vuonna 2009 hajonneen Oasiksen jäsenet Liam Gallagher (laulu), Gem Archer (kitara), Andy Bell (basso) ja Chris Sharrock (rummut). Yhtye julkaisi debyyttisinglensä ”Bring the Light” marraskuussa 2010, ja ensimmäisen studioalbuminsa, Different Gear, Still Speeding, 28. helmikuuta 2011. Ennen debyyttialbumia julkaistiin vielä singlet ”Four Letter Word” ja ”The Roller”. Kesän 2011 aikana, yhtye julkaisi vielä kaksi singleä ”Millionaire” ja ”The Beat Goes On”. 10\. kesäkuuta 2013 yhtye julkaisi toisen studioalbuminsa, BE. Sitä edelsi single ”Second Bite of the Apple” huhtikuussa 2013. Albumin julkaisun jälkeen julkaistiin vielä tuplasinglet, ”Shine a Light” / ”The World’s Not Set in Stone”, elokuussa ja ”Iz Rite” / ”Soul Love”, marraskuussa 2013. Liam Gallagher ilmoitti lokakuussa 2014 Twitterissä yhtyeen hajonneen. == Diskografia == === Studioalbumit === * * === Singlet === *”Bring the Light” (22. marraskuuta 2010) *”Four Letter Word” (17. tammikuuta 2011) *”The Roller” (21. helmikuuta 2011) *”Millionaire” (2. toukokuuta 2011) *”The Beat Goes On” (11. heinäkuuta 2011) *”Second Bite of the Apple” (29. huhtikuuta 2013) *”Shine a Light” / ”The World's Not Set in Stone” (19. elokuuta 2013) *”Iz Rite” / ”Soul Love” (25. marraskuuta 2013) *”Flick of the Finger (Remix)” / ”Soul Love (Remix)” (2014) == Jäsenet == *Liam Gallagher – laulu *Gem Archer – kitara, taustalaulu, basso (studio), piano *Andy Bell – kitara, taustalaulu, basso (studio) *Chris Sharrock – rummut Yhtyeen live-esiintymisissä jäsenien lisäksi toimivat muusikot Jeff Wooton soittaen bassoa ja Matt Jones koskettimissa Gemin ja Andyn soittaessa kitaraosuuksia. == Lähteet == Luokka:Brittiläiset rockyhtyeet Luokka:Oasis
Waltari-palkinto

Waltari-palkinto on kirjallisuuspalkinto, jonka Suomen Kirjailijaliitto jakaa nuorelle kirjailijalle. Vuonna 2008 palkinnon arvo oli 8 000 euroa. Mika Waltari oli vuonna 1979 päättämässä ensimmäisestä palkinnon saajasta, joka oli Antti Tuuri. ==Palkinnon saajat== Vuosi Kirjoittaja 1979 Antti Tuuri 1983 Ilkka Pitkänen 1987 Raija Siekkinen 2008 Sofi Oksanen Lähde ==Lähteet== ==Aiheesta muualla== *Kirjailijaliiton apurahat ja palkinnot Luokka:Suomalaiset kirjallisuuspalkinnot Luokka:Mika Waltari
Friday the 13th (vuoden 2009 elokuva)

Friday the 13th on uudelleenfilmatisointi vuoden 1980 elokuvasta Perjantai 13. Elokuvan on ohjannut Marcus Nispel, joka on ohjannut myös vuoden 2003 Texasin moottorisahamurhat -elokuvan. Elokuva ei varsinaisesti perustu alkuperäiseen elokuvaan, vaan kertoo uuden tarinan, joka on tietyllä tapaa yhdistelmä kolmesta ensimmäisestä Perjantai 13. -elokuvasarjan osasta. Elokuvien päähenkilöä, sarjamurhaaja Jason Voorheesia elokuvassa näyttelee Derek Mears. == Roolit == == Lähteet == * Elonet.fi Luokka:Perjantai 13. -elokuvat Luokka:Vuoden 2009 yhdysvaltalaiset elokuvat Luokka:Yhdysvaltalaiset uudelleenfilmatisoinnit Luokka:Marcus Nispelin ohjaamat elokuvat Luokka:Paramount Picturesin elokuvat
Marcus Nispel

Marcus Nispel (s. 15. huhtikuuta 1963) on saksalainen elokuvaohjaaja ja -tuottaja, joka tuli tunnetuksi ohjattuaan vuonna 2003 ensi-iltansa saaneen kauhuelokuvan Texasin moottorisahamurhat, joka on uudelleenfilmatisointi 1970-luvun elokuvasta. Nispelin myöhempiä ohjaustöitä ovat olleet muun muassa elokuvat Pathfinder (2007) ja Friday the 13th (2009), jotka ovat niin ikään uudelleenfilmatisointeja. Vuonna 2011 ilmestyi Nispelin ohjaama Conan the Barbarian. == Aiheesta muualla == * Luokka:Saksalaiset elokuvaohjaajat Luokka:Vuonna 1963 syntyneet Luokka:Elävät henkilöt
Isokalpapyrstö

Isokalpapyrstö (Lycodes esmarkii) on kivinilkkoihin kuuluva suuri ahvenkala, joka elää Pohjois-Atlantin kylmissä vesissä. == Ulkonäkö == Täysikasvuisen isokalpapyrstön pituus on keskimäärin 40–55 cm ja enimmillään 75 cm. Sillä on pitkänomainen ruumis, jossa on 115–118 selkänikamaa. Selkäpuoli on ruskea ja siinä on 5–7 valkeaa kuviota, jotka ovat poikasilla käänteisen y-kirjaimen muotoiset mutta muuttuvat iän myötä renkaan muotoisiksi. Ihon suomupeite ulottuu vatsaeviin, niskaan, parittomiin eviin sekä rintaevien tyveen. Kylkiviiva jakaantuu kahteen haaraan, joista ylempi ei ole näkyvissä. Muita tuntomerkkejä ovat musta vatsakalvo sekä umpisuolen puuttuminen – toisin kuin muilla Lycodes-suvun lajeilla. == Levinneisyys == Isokalpapyrstö elää Atlantin valtameren pohjoisosissa. Levinneisyysalue ulottuu pohjoisessa Islannin pohjoispuolelle ja Barentsinmeren länsiosiin ja jatkuu Färsaarten ja Shetlandsaarten kautta Etelä-Norjaan. Atlantin länsireunalla sitä tavataan vyöhykkeellä, joka ulottuu Lounais-Grönlannista Newfoundlandiin ja edelleen Virginian rannikolle. == Elintavat == Isokalpapyrstö on pohjakala, joka elää 200–550 metrin syvyydessä pehmeässä merenpohjassa. Se viihtyy merivedessä, jonka lämpötila on 2–5 °C ja suolapitoisuus 34–35 promillea. Ravinnokseen se käyttää lähinnä piikkinahkaisia, kuten käärmetähtiä, meritähtiä ja merisiiliä. Syksyllä kutemisen jälkeen naaras laskee merenpohjaan noin 1 200 isoa mätimunaa (läpimitta 6 mm). == Lähteet == Luokka:Kivinilkat
Etelä-Savon ammattiopisto

Etelä-Savon ammattiopisto (Esedu) on monialainen ammatillinen oppi­laitos, jonka toiminta käynnistyi uudistuneelta omistuspohjalta elokuussa 2009. Ammattiopistoa hallinnoi Etelä-Savon Koulutus Oy, joka on Mikkelin ja Pieksämäen kaupunkien yhteisesti omistama osakeyhtiö. Tämä osakeyhtiö on aiemman Etelä-Savon koulutuksen kuntayhtymän (Etelä-Savon ammattiopisto) ja Keski-Savon oppimiskeskuksen kuntayhtymän (Pieksämäen ammattiopisto) toiminnan jatkaja. Esedu järjestää opetusta molemmilla paikkakunnilla Mikkelissä ja Pieksämäellä. Lisäksi monia opintoja voi suorittaa verkossa ja metsäkoneenkuljettajan perustutkinnon voi opiskella Savonlinnassa. Esedulla on yhteistyösopimus Kaakkois-Suomen ammattikorkeakoulun (XAMK) kanssa. Vuonna 2018 Esedussa opiskeli yhteensä 3 450 ammatillisen koulutuksen opiskelijaa. Henkilökuntaa Etelä-Savon ammattiopistossa on lähes 320. Esedulle voi hakeutua opiskelemaan valtakunnallisessa yhteishaussa tai joustavasti jatkuvan haun kautta ympäri vuoden. Ammatillisten perustutkintojen lisäksi Esedulla voi opiskella osaamista täydentäviä ammatti- ja erikoisammattitutkintoja. Lisäksi koulutustarjonnassa on monipuolisesti tutkinnon osia eri aloilta. ==Lähteet== == Aiheesta muualla == * Etelä-Savon ammattiopiston sivut Luokka:Suomen ammattioppilaitokset Luokka:Mikkelin oppilaitokset Luokka:Pieksämäen oppilaitokset
Naisten Salibandyliigan kausi 2008–2009

Kausi 2008–2009 oli salibandyliigan 22. kausi. Joukkuemäärää kasvatettiin edelliskauden kymmenestä joukkueesta 12:een. Hallitsevana mestarina kauteen lähti Classic. Uusina joukkueina edelliskauteen verrattuna aloittivat I-divisioonasta nousseet KOO-VEE, SB Vantaa ja TuuU. == Runkosarja == Erä III putosi suoraan I-divisioonaan. SB-Pro ja Oilers joutuivat karsimaan paikastaan salibandyliigassa. === Runkosarjan pistepörssi TOP 10 === # Pelaaja Joukkue O M S P 1 Anne Suomalainen Classic 20 25 35 60 2 Katriina Saarinen Classic 22 35 21 56 3 Eliisa Alanko TPS 21 30 14 44 4 Kaisa Mamberg Happee 21 21 17 38 5 Marianne Muuri Happee 21 22 12 34 6 Tiia Ukkonen NST 21 16 18 34 7 Heli Suoreijus NST 22 23 9 32 8 Minna Uotila Koo-Vee 21 21 11 32 9 Nina Rantala Classic 21 16 15 31 10 Hanna Sipiläinen Classic 19 14 16 30 == Puolivälierät == === Classic – SB Vantaa === Classic välieriin otteluvoitoin 3–0. == Lähteet == == Aiheesta muualla == * Naisten Salibandyliiga Naisten 2008–2009 Luokka:Salibandysarjojen kausi 2008–2009
Joshua Gomez

Joshua Eli Gomez (s. 20. marraskuuta 1975 Bayonne, New Jersey) on yhdysvaltalainen näyttelijä. Hän esiintyi ensimmäisen kerran CBS:n televisiosarjassa Ilman johtolankaa. Syksystä 2007 hän on näytellyt Morgan Grimesiä televisiosarjassa Chuck. Hän on ääninäytellyt myös muutamissa videopeleissä. Gomez on näyttelijä Rick Gomezin nuorempi veli. Roolihahmonsa tapaan Gomez on Chuckin näyttelijän Zachary Levin hyvä ystävä. == Aiheesta muualla == * * Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Wala Heilmittel

WALA Heilmittel GmbH on saksalainen, luonnonlääkkeitä ja -kosmetiikkaa valmistava yritys. Antroposofisia ja homeopaattisia luonnonlääkkeitä valmistavan tehtaan perusti vuonna 1935 kemisti, tohtori Rudolf Hauschka. WALAn nimi tulee sanoista lämpö (warmth), tuhka (ash), valo (light) ja tuhka (ash). Sanat liittyvät Dr.Rudolf Hauschkan kehittämään kasviuutteiden rytmiseen valmistusmenetelmään. == Tuotteet == Nykyään WALA valmistaa noin 1000 erilaista tuotetta, joita markkinoidaan akuuttien ja kroonisten sairauksien hoitoon sekä reseptivapaita tuotteita esimerkiksi vatsavaivoihin, silmä- ja korvaoireisiin, vilustumissairauksiin, flunssaoireisiin, pieniin rasitusvammoihin ja ruhjeisiin. Yrityksen tunnetuin tuotesarja on vuonna 1967 markkinoille tuodut Dr.Hauschka kosmetiikkatuotteet. Sittemmin sarja on kasvanut käsittämään tuotteet kasvojen, vartalon, käsien, jalkojen ja hiusten hoitoon sekä kasvojen ehostukseen. Vuonna 2010 valikoima kasvoi hygieniaan ja terveyden ylläpitämiseen suunnatulla Dr.Hauschka Med -sarjalla. == Kasvien viljely == Lääkkeiden ja kosmetiikkatuotteiden raaka-aineina käytettäviä kasveja viljellään WALA:n omassa puutarhassa Saksassa sekä sopimusviljelijöiden tiloilla ympäri maailmaa. Viljelyssä noudatetaan hyvän viljelytavan mukaisia periaatteita GAP (Good Agricultural Practice). WALA suosii ensisijaisesti saksalaisia sopimusviljelijöitä, mutta sillä on myös useita viljelyprojekteja ympäri maailmaa, muun muassa kolmansissa maissa. Esimerkiksi Dr.Hauschka After Sun Lotionissa käytettävä karitevoi tuotetaan Burkina Fasosta. Viljelyprojektien tarkoituksena on raaka-aineiden tuottamisen lisäksi parantaa viljelijöiden elämänlaatua. Projekteilla on myös yhteiskunnallista vaikutusta. Esimerkiksi Iranissa WALA pyrkii ruusunviljelyprojektilla lisäämään ruusujen viljelyä oopiumin viljelemisen sijaan. Useilla viljelyprojekteilla WALA pyrkii varmistamaan raaka-aineiden riittävyyden. Tämän vuoksi WALA:lla on viljelmiä samasta kasvista eri mantereilla. Muun muassa sitruunaa viljellään sekä Sisiliassa että Argentiinassa. Mikäli Sisiliassa sattuu huono sitruunasato, saadaan sitruunat Argentiinasta. Sitruunasadon mahdollinen ylituotanto myydään eteenpäin muille luonnonkosmetiikanvalmistajille tai elintarvikkeiksi. == Laatukriteeristö == Kaikkien raaka-aineiden laatu varmistetaan Saksassa, WALA:n omassa laboratoriossa, ennen tuotteiden valmistamista. WALA:n laboratorion laadunvalvonta ottaa näytteitä raaka-aineista, identifioi näytteet ja analysoi niiden puhtauden mikrobiologisilla testeillä, ohutkerroskromatografialla ja kaasu-nestekromatografialla. Laatua tarkkaillaan ottamalla tuotteista näytteitä koko valmistusprosessin ajan. Lisäksi teetetään esimerkiksi allergiatestejä niihin erikoistuneissa ulkopuolisissa, riippumattomissa laboratorioissa. == Lähteet == * Maria Nykäsen opinnäytetyö, Helsingin ammattikorkeakoulu Stadia. (PDF) == Aiheesta muualla == * Yrityksen nettisivut Luokka:Saksalaiset yritykset
Balliol College

Balliol College on yksi Oxfordin yliopiston 38 collegesta. Sen perusti noin vuonna 1263 John Balliol. Balliol College on yksi Oxfordin vanhimmista collegeista ja ensimmäinen, jonka jäsenet asuivat yhteisöllisesti samalla paikalla, jolla college nykyään sijaitsee. ==John Balliol== John Balliol oli kuningas Henrik III:n uskollisimpia lordeja niin kutsutun paronien sodan aikana 1258–1265. Hän oli naimisissa skotlantilaisen prinsessan Dervorguillan kanssa. Dervorguillaa muistetaan collegen toisena perustajana, sillä hän lahjoitti collegelle alkupääoman miehensä kuoltua vuonna 1269. Balliolin sukunimi oli peräisin Bailleul-en-Vimeu-nimiseltä paikkakunnalta Picardiesta Ranskasta. Balliolin samannimisestä pojasta tuli vuonna 1292 Skotlannin hallitsija. ==Kuuluisia alumneja== *J. L. Austin, kielenfilosofi *Bernard Bosanquet, filosofi *Richard Dawkins, evoluutiobiologi *John Evelyn, kirjailija *William Hamilton, filosofi *Arthur Ponsonby, poliitikko *Adam Smith, taloustieteilijä *Charles White, lintutieteilijä *John Wycliffe, Raamatun kääntäjä * Christopher Hitchens, journalisti *Henry Edward Manning, kardinaali ==Lähteet== ==Aiheesta muualla== Luokka:Oxfordin yliopisto
Mariska & Pahat Sudet (albumi)

Mariska & Pahat Sudet on suomalaisen Mariska & Pahat Sudet -nimisen pop- yhtyeen 12. toukokuuta 2010 julkaisema studioalbumi. Sen julkaisivat Fried Music ja Sony Music. Toisin kuin aiempi Mariskan tuotanto tämä albumi ei ollut hip hopia, vaan poppia, iskelmää ja jazzia. Albumi nousi ilmestymisviikollaan (20/2010) Suomen virallisen listan 16. sijalle. Kaiken kaikkiaan albumi pysyi listalla 24 viikkoa ja myi lopulta kultaa.Stara.fi: Mariska & Pahat Sudet julkaisee uutta – Esikoisesta kultalevy Albumi oli myös ehdolla Vuoden 2010 Iskelmäalbumi -Emman saajaksi. == Kappaleet == # # # # # # # # # # # == Kokoonpano == * Jaakko Jakku – rummut * Klaus Suominen – koskettimet * Luis Herrero – basso, harmonikka == Arvostelut == * Dome.fi: Dome.fi: Levyarvio * Soundi: Soundi: Levyarvio == Lähteet == Luokka:Mariskan albumit Luokka:Vuoden 2010 albumit
Nicholas Clark

Nicholas Clark on yhdysvaltalainen videopelien suunnittelija ja thatgamecompanyn työntekijä. Clark opiskeli nykyisen kollegansa, Jenova Chenin kanssa tietokonetieteitä Etelä-Kalifornian yliopistossa. Siellä he kehittivät yhteisvoimin flOw-nimisen Flash-pelin, joka käännettiin thatgamecompanyn perustamisen jälkeen myös PlayStation 3:lle. Clarkin toimenkuvaan kuuluu erityisesti pääsuunnittelu. == Pelit == * flOw (2006) * Flower (2009) * Journey (2012) == Aiheesta muualla == * Nicholas Clarkin profiili thatgamecompanyn kotisivuilla * Profiili MobyGamesissä Luokka:Yhdysvaltalaiset videopelisuunnittelijat Luokka:Syntymävuosi puuttuu Luokka:Elävät henkilöt Luokka:Thatgamecompany
Planned Parenthood

thumb|250px|Planned Parenthoodin päämaja Washington DC:ssä Planned Parenthood Federation of America, usein lyhennetty Planned Parenthood, on vuonna 1916 perustettu Yhdysvalloissa toimiva järjestö, joka on maan johtava seksuaaliterveyden puolestapuhuja. Järjestön nykyinen johtaja on Cecile Richards. Planned Parenthoodilla on Yhdysvalloissa 88 paikallisjärjestöä, jotka toimivat yli 840 terveyskeskuksessa. Järjestö jakaa tietoa ehkäisystä ja seksuaaliterveydestä yleensä. Järjestön päätavoitteita ovat mm. syntyvyyden säännöstely, mahdollisuus aborttiin ja terveydenhuollon takaaminen. == Historia == Järjestön historian katsotaan alkaneen, kun liikkeen johtohahmo Margaret Sanger sisarineen ja ystävineen perusti vuonna 1916 Yhdysvaltain ensimmäisen aborttiklinikan. Klinikalla jaettiin tietoa syntyvyyden säännöstelystä, minkä vuoksi poliisi pidätti heidät. Tästä lannistumatta Sanger kehitteli ensimmäisen ehkäisyyn perehtyneen tiedejulkaisun The Birth Control Reviewin. Vuonna 1923 hän avasi Birth Control Clinical Research Bureaun, jonka tarkoituksena oli jakaa naisille ehkäisyvälineitä ja kerätä tilastoja niiden tehokkuudesta pitkällä aikavälillä. Samana vuonna Sanger perusti American Birth Control League-organisaation, joka tunnetaan nykyään nimellä Planned Parenthood. ==Lähteet== == Aiheesta muualla == Luokka:Yhdysvaltalaiset järjestöt
Vincent Diamante

Vincent Diamante on palkittu videopelisäveltäjä, pelisuunnittelija ja Etelä- Kalifornian interaktiivisen mediadivisioonan professori, joka asuu Los Angelesissa. Diamante tuli tunnetuksi thatgamecompanyn indie-pelien säveltäjänä, mutta työskentelee nykyisin muiden projektien parissa. == Entiset projektit == * Cloud * Dyadin * Blue Label Games * The Labyrinth Project * RoboBlitz - SurroundShape * Castlevania: Order of Shadows * Flower == Aiheesta muualla == * Vincent Diamanten kotisivut * Luokka:Videopelimuusikot Luokka:Syntymävuosi puuttuu Luokka:Elävät henkilöt
Kuolemanpalvelus

__NOTOC__ Kuolemanpalvelus on Sotajumalan kolmas studioalbumi, joka julkaistiin 26. toukokuuta 2010. Se debytoi julkaisuviikollaan Suomen virallisen albumilistan sijalla 6. Levyllä on aiempia albumeita enemmän kitarasooloja ja monimutkaisempia osioita. == Kappaleet == # # # # # # # # == Kokoonpano == * Mynni Luukkainen – murinalaulu * Kosti Orbinski – kitara * Pete Lapio – kitara * Tomi Otsala – bassokitara, taustalaulu * Timo Häkkinen – rummut == Arvostelut == * Desibeli.net: Desibeli.net: Levyarvio * Imperiumi.net: 8+/10Imperiumi.net: Levyarvio * Kaaoszine.fi: 9/10Kaaoszine: Levyarvio * Soundi: Soundi: Levyarvio == Lähteet == * === Viitteet === == Aiheesta muualla == * * Luokka:Sotajumalan albumit Luokka:Vuoden 2010 albumit
Boris Babotškin

Boris Andrejevitš Babotškin (, 18. tammikuuta (J: 5. tammikuuta) 1904 Saratov – 17. heinäkuuta 1975 Moskova) oli venäläinen ja neuvostoliittolainen näyttelijä ja ohjaaja. Boris Babotškin opiskeli Moskovassa ”Nuoret mestarit” -studiossa ja työskenteli näyttelijänä vuodesta 1921 lähtien. Vuosina 1931–1935 hän näytteli Leningradin Puškinille nimetyssä akateemisessa draamatettaerissa ja vuosina 1937–1940 johti Gorkille nimettyä suurta draamatetteria. Vuodesta 1940 hän työskenteli Moskovassa Vahtangoville nimetyssä teatterissa, vuosina 1948–1951 ja vuodesta 1955 lähtien Malyi- teatterissa. Vuosina 1952–1953 toimi Moskovan Puškinille nimetyn teatterin pääohjaajana. Babotškinin merkittävin ohjaustyö oli Maksim Gorkin ”Kesävieraat” (1939 ja 1964). Vuodesta 1927 lähtien Babotškin työskenteli myös elokuvanäyttelijänä. Maailmanmaineen hänelle toi Tšapajevin rooli samannimisessä Vasiljevin veljeksien elokuvassa (1934). Vuodesta 1944 lähtien hän toimi Neuvostoliiton elokuvakoulun VGIK:n opettajana ja vuodesta 1966 sen professorina. Babotškin on palkittu Stalin-palkinnolla vuosina 1941 ja 1951 sekä Neuvostoliiton valtionpalkinnolla vuonna 1977. Vuonna 1963 hän sai Neuvostoliiton kansantaiteilijan ja vuonna 1974 sosialistisen työn sankarin arvonimen. NKP:n jäseneksi hän liittyi vuonna 1948. ==Lähteet== Luokka:Neuvostoliittolaiset näyttelijät Luokka:Neuvostoliittolaiset teatteriohjaajat Luokka:Venäläiset näyttelijät Luokka:Venäläiset teatteriohjaajat Luokka:Vuonna 1904 syntyneet Luokka:Vuonna 1975 kuolleet
Margarita Aliger

Margarita Josifovna Aliger (; 7. lokakuuta (J: 24. syyskuuta) 1915 Odessa – 1. elokuuta 1992 Moskova) oli venäläinen neuvostorunoilija. Margarita Aliger syntyi virkailijaperheeseen. Koulun jälkeen hän opiskeli kemiaa ja työskenteli tehtaassa. Vuosina 1933–1937 hän opiskeli Gorkille nimetyssä kirjallisuusinstituutissa. Vuonna 1942 hän liittyi NKP:n jäseneksi. Aligerin ensimmäiset runot ilmestyivät vuonna 1933 ja ensimmäinen runokokoelma God roždenija (”Syntymävuosi”) vuonna 1938. Vuosina 1941–1942 hän toimi kirjeenvaihtajana piiritetyssä Leningradissa. Partisaanityttö Zoja Kosmodemjanskajasta kertova runoelma Zoja (1942) sai Stalin-palkinnon vuonna 1943. Vuonna 1956 Aliger toimi liberaalin kirjallisuuskokoelman Literaturnaja Moskva toimittajana, mutta esitti julkisen katumuksensa sen saaman arvostelun jälkeen. Hän oli Neuvostoliiton kirjailijaliiton hallituksen jäsen ja matkusteli paljon ulkomailla. Aliger työskenteli myös kaunokirjallisuuden kääntäjänä. Hänen proosaa muistuttava runoutensa tasapainottelee henkilökohtaisten ja poliittisten aiheiden välillä. ==Lähteet== ==Aiheesta muualla== * Entsiklopedija ”Krugosvet”: Margarita Aliger * Kratkaja literaturnaja entsiklopedija: Margarita Aliger Luokka:Neuvostoliittolaiset runoilijat Luokka:Venäläiset runoilijat Luokka:Vuonna 1915 syntyneet Luokka:Vuonna 1992 kuolleet
Kivinilkat

Kivinilkat (Zoarcidae) on ahvenkalojen lahkon kalaheimo, johon kuuluvia lajeja esiintyy viileillä ja lauhkeilla merialueilla sekä maapallon eteläisellä että pohjoisella pallonpuoliskolla. Kivinilkkoja tunnetaan 314 lajia 59 suvussa.Genera/species by family/subfmily in Eschmeyer's Catalog of Fishes California Academy of Sciences (2023) Suomessa esiintyy näistä yksi, kivinilkka (Zoarces viviparus). Kivinilkoilla on pitkänomainen ruumis, jossa on 58–150 selkänikamaa; pisin on amerikankivinilkka (Zoarces americanus), joka voi kasvaa jopa 1,1 metrin pituiseksi. Heimoon kuuluvilla lajeilla on pitkä selkä- ja peräevä, jotka yhtyvät saumattomasti pyrstöevään, sekä hyvin pienet vatsaevät, jotka voivat myös puuttua kokonaan. Muita yhteisiä tuntomerkkejä ovat uimarakon puuttuminen sekä huomaamaton kylkiviiva. Suu on suuntautunut joko eteen tai alaspäin ja pienet suomut ovat syvällä ihossa tai puuttuvat kokonaan. Kivinilkat elävät merenpohjassa rantavyöhykkeellä tai syvemmän meren alueella. Niiden pääasiallista ravintoa ovat pienet selkärangattomat pohjaeläimet. Suurin osa heimon lajeista laskee mätimunansa merenpohjaan kudun jälkeen eli ne ovat ovipaarisia. Munat ovat yleensä suurikokoisia mutta niitä on melko vähän. Kolme Zoarces-sukuun kuuluvaa lajia synnyttää poikasensa elävinä eli ne ovat ovovivipaarisia. Osa lajeista huolehtii poikasista myös syntymän jälkeen. Heimon tieteellinen nimi onkin johdettu kreikankielisestä sanasta zoarkes, joka tarkoittaa ’elämää suojelevaa’. == Viitteet == *
ATF Dingo

ATF Dingo on saksalainen raskaasti panssaroitu miehistönkuljetusajoneuvo, joka perustuu Unimog-yhtiön valmistamaan runkoon. Ajoneuvoa valmistaa saksalainen Krauss-Maffei Wegmann (KMW). Ajoneuvo on suunniteltu suojaamaan miehistöä ja kuljetettavia joukkoja maamiinoilta, kivääritulelta sekä tykkitulen aiheuttamalta sirpalevaaralta. Ajoneuvo on nimettu australialaisen dingo- koiran mukaan. ==Tekniset tiedot== Erotuksena perinteiseen panssariauton rakenteeseen, ATF Dingon rakenne perustuu viiteen eri moduuliin; runkoon, panssarointikuoreen, varastotilaan, konetilaan ja pohjan miinasuojukseen. Moduulirakenne tekee autosta perinteisiä itsekantavaan koriin perustuvia panssariautoja kevyemmän. Dingon tykkitorneja käytetään kauko-ohjatusti periskooppien ja monitorien avulla, joten miehistö voi käyttää aseita turvallisesti ajoneuvon sisältä. Ajoneuvon pääaseistuksena on joko M2-konekivääri tai Heckler & Koch GMG -kranaattikonekivääri. Lisäksi ajoneuvo on varustettu MG3- tai MG43-konekiväärillä. Alkuperäisen mallin lisäksi ajoneuvosta on tehty kehittyneempi malli ATF Dingo 2. Dingo 2:n uudistettu runko tarjoaa miehistölle alkuperäistä mallia paremman suojan ulkoista uhkaa vastaan ja se voidaan varustaa voimakkaammalla aseistuksella. Alkuperäisen Dingon viiden hengen sijaan Dingo 2:teen mahtuu kahdeksan hengen miehistö. ==Käyttäjät== * – 220 kappaletta Dingo 2 panssariajoneuvoa. Lisäksi Belgian armeija harkitsee 132 ajoneuvon lisätilausta. * – 20 kappaletta Dingo 2 panssariajoneuvoa. * – 48 Dingo 2 panssariajoneuvoa. * – 147 Dingo panssariajoneuvoa ja 240 Dingo 2 ajoneuvoa. Lisäksi Saksan armeija suunnittelee lisätilausta ja Saksan poliisilla on käytössä kaksi ajoneuvoa suurlähetystöjen suojelutehtäviä varten. * – 21 Dingo 2 panssariajoneuvoa. ==Kuvagalleria== Kuva:Fennek-vorn (hell).jpg|ATF Dingo saksalaisessa sotilasnäytöksessä Fennek-panssariajoneuvon takana. Kuva:ATF1 Dingo.jpg|ATF Dingo Saksan armeijan käytössä Kosovossa. Kuva:Bundeswehr Dingo outside of Mazar-e-Sharif.jpg|Saksalainen ATF Dingo 2 Afganistanissa. == Aiheesta muualla == Luokka:Panssariajoneuvot
Palettitangara

Palettitangara (Tangara fastuosa) on tangaroihin kuuluva varpuslintu, joka elää endeemisenä Brasiliassa, Etelä-Amerikassa. Laji on luokiteltu vaarantuneeksi. __NOTOC__ == Koko ja ulkonäkö == Kooltaan palettitangara on noin 14 cm. Koiraspalettitangara on varsin värikäs lintu. Pää ja niska on väriltään sinivihreät, nokan sekä silmien ympärillä on musta alue. Selkä on musta ja kainalot sinivihreät. Siipisulat ovat tummemman siniset ja siivissä on myös oranssinkeltaisia sulkia. Yläperä on oranssi ja pyrstö tumma ja sinireunainen. Rinta on vaaleansininen ja väri on tummempi vatsassa. Naaras on väriltään koirasta vaaleampi, mutta höyhenpuvun kuviot ovat samanlaiset. Palettitangaran nokka on suurikokoinen ja tukevahko. == Levinneisyys ja elinympäristö == Palettitangaraa tavataan paikoittain Brasilian koillisrannikolta Alagoasin, Pernambucon ja Paraíban osavaltioista. Linnun elinympäristöä ovat Atlantin rannikon kosteat metsät. Levinneisyysalueensa pohjoisosassa sitä tavataan myös cerrado-savannialueilta. == Elintavat == Palettitangarat syövät siemeniä ja hedelmiä sekä hyönteisiä ja muita pieniä selkärangattomia eläimiä. Ravintoaan ne etsivät puiden lehvästön keskiosista ja liittyvät usein muiden lintulajien kanssa sekaparviksi. Pesimäkausi kestää lokakuulta maaliskuulle. Palettitangaran pesä sijaitsee päällyskasviston joukossa usein suuressa ananaskasvissa. Palettitangarakannan kooksi arvioidaan 2 500–10 000 yksilöä. Suurin lajiin kohdistuva uhka on rannikkometsien kaataminen laidunmaiksi ja sokeriruokoplantaaseiksi. Alkuperäisestä metsästä on Koillis-Brasiliassa jäljellä vain kaksi prosenttia. Lisäksi lajia uhkaa pyydystäminen sen värikkään höyhenpuvun vuoksi. == Lähteet == Luokka:Tangarat Luokka:Uhanalaiset linnut
Rullakiekon maailmanmestaruuskilpailut

Rullakiekon maailmanmestaruuskilpailut on vuosittainen Kansainvälisen rullaluisteluliiton organisoima rullakiekkoturnaus. Ensimmäinen turnaus järjestettiin Yhdysvaltojen Chicagossa vuonna 1995. Suomi saavutti näissä kisoissa pronssia, minkä jälkeen se osallistui vuosina 1996–2017 Kansainvälisen jääkiekkoliiton järjestämään MM-turnaukseen. Kansainvälinen jääkiekkoliitto lopetti kilpailevan turnauksen järjestämisen vuonna 2019, joten Kansainvälisen rullaluisteluliiton järjestämät kisat ovat rullakiekon ainoa maailmanmestaruuskilpailu. Suomen naisten rullakiekkomaajoukkue osallistui MM-kisoihin ensimmäisen kerran vuonna 2017. Vuodesta 2017 lähtien MM-kisat on pelattu joka toinen vuosi World Roller Gamesin yhteydessä ja joka toinen vuosi omina kisoinaan. == Järjestelmä == IIHF:n turnaus pidettiin vuosittain vuoteen 2015 asti ja viimeinen turnaus vuonna 2017. IIHF:n MM- kisojen osallistuvien maiden vähimmäismäärä oli 16 joukkuetta; kahdeksan pääsarjassa ja kahdeksan 1. divisioonassa. Turnauksessa 1. divisioonan voittaja nousi pääsarjan seuraavan vuoden MM-kilpailuihin ja korkeimman tason viimeinen putosi 1. divisioonaan. Kaikissa otteluissa alkusarjan otteluista finaaliin varsinaisen peliajan päättyessä tasan pelattiin viiden minuutin jatkoaika ”äkkikuolema”-periaatteella. Mikäli maalia ei syntynyt voittaja ratkaistiin voittomaalikilpailussa. == Sarjatasot == Nuolet: – Noussut sarjatasolle – Ei ole koskaan noussut tai pudonnut – Pudonnut sarjatasolle === Pääsarja === Valtio Ryhmä (2017) MM-sijoitus (2015) IIHF:n jäsenenä alkaen Sarjatasolla alkaen Viite Ryhmä A 1 1920 2009 Ryhmä A 8 1992 2017 Ryhmä B 6 1908 1996 Ryhmä B 2 1928 1996 Ryhmä B 7 1909 1996 Ryhmä A 4 1993 2013 Ryhmä B 3 1912 1998 Ryhmä A 5 1920 1996 === 1. divisioona === Valtio Ryhmä (2017) MM-sijoitus (2015) IIHF:n jäsenenä alkaen Sarjatasolla alkaen Viite Ryhmä C 12 1998 2015 Ryhmä D 10 1938 2003 Ryhmä D – 1984 2017 Ryhmä C 11 1908 2015 Ryhmä D 13 1927 2003 Ryhmä C 8 1992 2017 2016 Aasian mestari 2016 Euroopan mestari == Mitalimaat (IIHF)== Vuosi Isäntämaa Mestari Hopeaa Pronssia 1996 1997 1998 1999 Ei kisoja Ei kisoja Ei kisoja Ei kisoja 2000 2001 2002 2003 2004 2005 2006 2007 2008 2009 2010 2011 2012 2013 2014 2015 2017 == Lähteet == == Aiheesta muualla == * Rullakiekon MM-kilpailujen virallinen sivusto * IIHF:n virallinen rullakiekon sääntökirja 2015-2018 Luokka:Rullakiekon maailmanmestaruuskilpailut
Pilvitangarat

Pilvitangarat (Thlypopsis) on tangaroiden heimoon kuuluva varpuslintusuku. Pilvitangaroiden sukuun kuuluu BirdLifen mukaan kuusi lajia. == Pilvitangaroihin kuuluvia lajeja == * Keltapilvitangara (Thlypopsis ruficeps) * Oranssipäätangara (Thlypopsis sordida) * Perunpilvitangara (Thlypopsis pectoralis) * Ruostepilvitangara (Thlypopsis ornata) * Rusopilvitangara (Thlypopsis inornata) * Venezuelanpilvitangara (Thlypopsis fulviceps) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Thlypopsis Luokka:Tangarat
Rotkotangarat

Rotkotangarat (Calyptophilidae) on varpuslintuihin kuuluva heimo. Aikaisemmin heimon lajit katsottiin kuuluvaksi tangaroiden heimoon, mutta nykyisin ne on DNA-tutkimusten perusteella erotettu omaksi heimokseen. Rotkotangaroiden sukuun kuuluu BirdLifen mukaan kaksi lajia. Rotkotangaroita tavataan Hispaniolan saarelta. Ne elävät metsien pohjakerroksesta ja ovat väritykseltään selästään ruskeita ja vatsastaan valkoisia. == Rotkotangaroihin kuuluvia lajeja == * Lännenrotkotangara (Calyptophilus tertius) * Rotkotangara (Calyptophilus frugivorus) ==Lähteet== == Aiheesta muualla == *ITIS: Calyptophilus Luokka:Varpuslinnut